রাজধানীর কারওয়ান বাজারের বিএসইসি ভবন থেকে পড়ে গতকাল বুধবার বিকেলে নাসির উদ্দিন (২৭) নামে এক ইন্স্যুরেন্স কর্মকর্তা রহস্যজনকভাবে নিহত হন। তিনি ওই ভবনের ১০ তলায় ফারইস্ট ইসলামী লাইফ ইন্স্যুরেন্স কোম্পানিতে কর্মরত ছিলেন। তার  গ্রামের বাড়ি পিরোজপুর জেলার ভাণ্ডারিয়া উপজেলার রাধানগর গ্রামে। নিহত নাসির উদ্দিনের স্ত্রী নাজমা খাতুন রুমা জানান, বুধবার দুপুর ১টার দিকে তার স্বামী ফোনে জানান, আমার কলিগরা আমাকে অফিসে একটি রুমে আটকে রেখেছেন। তুমি আসলে আমি তোমার কাছে জুনিয়র এক্সিকিউটিভ ভাইস প্রিন্সিপালের সামনে কিছু গুরুত্বপূর্ণ কাগজ দেব। পরে রুমা সবুজবাগ থানার ১৭/৬/এ, মানিকনগরের বাসা থেকে অফিসে আসার আগেই মোবাইলে স্বামীর মৃত্যুর খবর পান। স্বামীকে হত্যা করা হয়েছে বলে তিনি অভিযোগ করেন।